Co ze ekologiům a ślůnskům godkům spůlnego mo Opel?
Ô tym, iże ô ekologi poradzi sie godać tyż po naszymu, můgli przekůnać sie we ôstatni weekynd robotniki ze fabryki Opel we Gliwicach. We spůłrobocie ze Śląskim Ogrodem Botanicznym we Mikołowie Ferajna „Szkryfka" sbajslowała ekologiczne norychta cołke klůdzůne po ślůnsku. Bůło cosik i dlo bajtli i dlo starszych. Uczystniki zrobili swůj ekowazůn, do kerego potyn poflancowali Magikraut. Niýskorzi posuchali ô ziołach a roztomajtych kwiotkach ze zegrůdka, kere niý ýno fajnie wyglůndajům, ale tyż sie do czegoś przidajům. Coby ta wiedza sie zapamiyntać, po wykłodzie zrobili swoje zielnioki, we kerych mieli ślůnske miana roztomajtych ziołůw. Na kůniec krojcula sprowdziła jejich wiedza ô ziołach, a coby dostać fajno ksiůnżka kożdy musioł pedzieć co to je zegrůdek.
szl_Latn szl_Latn